PROTOKOLL FRA  1.  MØTE I UNIVERSTETSSTYRETS STUDIEKOMITE	
	
FREDAG 9. MAI 2003 KL 12 15 – 13 50.

Til stede fra komiteen: Prorektor Anne-Brit Kolstø, leder, studiedekan Trygve Wyller, TF, nestleder, studiedekan Mads H. Andenæs, JF (til 13 20), studiedekan Tor Egil Førland, HF,
studiedekan Tom Lindstrøm, MN, Dekan Asbjørn Rødseth, SV, studiedekan Frøydis Hertzberg, UV, professor Gunnar Handal, Fagområdet for universitetspedagogikk, Faglig leder Beatrice Halsaa, SKK, Magnus Worren, Studentparlamentet, Ingrid Stranger-Thorsen ( til 13 40), Studentparlamentet, Trond Yngve Larsen, Studentparlamentet (til 13 35, vara for Wilberg), Biblioteksdirektør Jan Erik Røed, UB (observatør), seksjonssjef Sverre Gundersen, OD (for Med/OD).

Sekretariat: avdelingsdirektør Toril Johansson, SFA, rådgiver Kirsti Harg, SFA, seksjonssjef Hélène Ullerø, Seksjon for internasjonale programmer (sak 2), rådgiver Svein Hullstein, Seksjon for internasjonale programmer (sak 2). 

Forfall: Studiedekan Per A. Brodal, Med.fak og hans vara studiedekan Arild Stenvik, OD 
Anette Wilberg, Studentparlamentet

0	Godkjenning av dagsorden. Presentasjon av komitemedlemmene
	Dagsorden ble godkjent.

1.1-03	Gjennomgang av komiteens mandat. 
	Oppnevning av nestleder.
	Redegjørelse for planlagt forretningsorden.
	Mandatet var utsendt.
	Rektoratet har oppnevnt Trygve Wyller til nestleder.
	Redegjørelse for planlagt forretningsorden ble utsatt.
		
	Vedtak: Studiekomiteen vil løpende ha en gjennomgang av prioriterte oppgaver i forhold til mandatets intensjon. 

2.1-03	Strategi for studentmobilitet 2003-2006
	J.nr. 02/7630
	En arbeidsgruppe ledet av prorektor har utarbeidet et notat som ble lagt fram for universitetsstyrets møte 6. mai 2003.  Saken ble diskutert.

	Vedtak: Komiteen vil jevnlig følge opp arbeidet med internasjonalisering ved fakulteter og enheter. Komiteens medlemmer har et spesielt ansvar for å ivareta dette aspektet i sine egne organer.

3.1-03	Spørsmål om opprettelse av allmennvariant av exfac 
	J.nr. 03/3079  
	Folkeuniversitetet har tatt opp spørsmålet om etablering av en allmennvariant av exfac for deres studenter, uavhengig av studieprogram. Filosofisk institutt mener at det lar seg gjøre å etablere en slik variant. Det historisk – filosofiske fakultet har i notat til universitetsdirektøren av 1. april 2003 uttalt seg om de problemer dette reiser og konkludert med at en slik allmennvariant ikke er ønskelig. Notat fra HF og universitetsdirektøren var utsendt. Brevet fra Folkeuniversitetet ble delt ut i møtet.
	Av diskusjonen fremgikk det at SV har ett ex.fac-.tilbud til sine studenter som også UV vil benytte. Denne varianten er kompatibel med øvrige ex.fac.-tilbudene og vurderes ved en avsluttende skoleeksamen. Den vil derfor også være mulig å ta for privatister. 
	
	Vedtak: Studiekomiteen anbefaler universitetsledelsen å slutte seg til notatets konklusjon.

4.1.-03 Rådet for examen philosophicum – forslag om overføring av oppgaver til 	studiekomiteen
	J.nr.: 03/2741
	Rektor har i forbindelse med reorganiseringen av studiene ved UiO anmodet formannen i Rådet for examen philosophicum om å legge fram forslag til ny organisering av rådet. Rådet har representanter fra alle fakulteter. Da sammensetningen av rådet vil kunne bli tilnærmet identisk med sammensetningen av studiekomiteen, har man vurdert muligheten for å la studiekomiteen overta oppgaver som rådet har hatt. Notat fra Rådet for examen philosophicum og examen facultatum av 30. april 2003 og fra universitetsdirektøren i SFA var utsendt.

	Vedtak: Studiekomiteen anbefaler universitetsledelsen å slutte seg til notatets konklusjon.

5.1-03	Lektor- og adjunktprogrammets ex.paed i forhold til ex.fac.
	J.nr. 03/3800  
	Notat fra programstyret for lektor- og adjunktutdanningen av 24. april 2003 og fra universitetsdirektøren i SFA var utsendt. Programstyret har foreslått at studenter som har avlagt en ex.fac. før de begynner på lektorprogrammet, gis fritak for 5 studiepoeng i ex.paed. Det utarbeides en egen plan for de 5 studiepoengene som disse studentene må ta. 

	Vedtak: Studiekomiteen anbefaler universitetsledelsen å slutte seg til notatets konklusjon.	

6.1-03	Innmelding av saker til neste møte i studiekomiteen
	Medlemmene var invitert til å melde saker av spesiell interesse og å prioritere mellom disse.

Vedtak: Avdelingsdirektøren anmodes om å legge de prioriterte sakene fram for komiteen så snart som mulig.

7.1-03	Eventuelt
	Det var ingen saker til eventuelt.
		
Toril Johansson/sign.
avdelingsdirektør
					Kirsti Harg/sign.
					sekretær.